wickkiey/tamil-wikipedia-chunked huggingface dataset:
# கொல்லாரிபெட்டா

**கொல்லாரிபெட்டா** (**Kolaribetta**) என்பது இந்தியாவின் தமிழ்நாட்டில் அமைந்துள்ள மேற்குத் தொடர்ச்சி மலையின் நீலகிரி மலைகளில் இரண்டாவது மிக உயர்ந்த சிகரம் ஆகும்.  
இது தமிழகத்தின் நீலகிரி மாவட்டத்தின் உதகமண்டலம் வட்டத்தில் அமைந்துள்ளது. இந்த சிகரம், அவலாஞ்சி பகுதியில் இருந்து 10 கி.மீ. தொலைவில் உள்ளது.  
இது முக்கூர்த்தி தேசிய பூங்கா மற்றும் சாலியார் நதிப் படுகையில் மிக உயரமான இடமாகும். இது கடல் மட்டத்திலிருந்து 2,630 மீ உயரத்தில் உள்ளது.  
இங்கு நீலகிரி மந்தி, நீலகிரி வரையாடு, நீலகிரி கரும் வெருகு ஆகியன காணப்படுகின்றன.  
இப்பகுதியில் உள்ள பிற முக்கிய சிகரங்களாக தொட்டபெட்டா, குடிகாடு (2,590மீ), முக்கூர்த்தி (2,554மீ), பிச்சால்பெட்டா (2,544மீ), டெர்பெட்டா (2,531மீ) சுனோடான் (2,531மீ) உள்ளன.
# முக்கூர்த்தி

இந்தியாவின் தமிழ்நாட்டின் மேற்குத் தொடர்ச்சி மலையில் உள்ள மிக உயர்ந்த சிகரங்களில் ஒன்று **மூக்கறுத்தி சிகரம்** அல்லது **முக்கூர்த்தி சிகரம்** (Mukurthi). இது சுமார் 2,554 மீட்டர் (8,379 அடி) உயரத்தில் உள்ளது. முக்கூர்த்தி சிகரம் தமிழகத்தின் இரண்டாவது மிக உயர்ந்த சிகரம் மற்றும் தென்னிந்தியாவில் ஐந்தாவது மிக உயர்ந்த சிகரம் ஆகும். இது தமிழ்நாட்டில் உதகமண்டலம் வட்டம், கேரள மாநிலம் நிலம்பூர் வட்டம் இதன் எல்லையில் அமைந்துள்ளது. இதன் மேற்கு சாய்வில் கேரள தமிழ்நாடு எல்லையாகும். இதில் 500 மீட்டர் முதல் 2500 மீட்டர் வரை பல பாறை முகடுகள் உள்ளன. முக்கூர்த்தி மலையின் ஒரு பகுதி கேரளாவின் மலப்புரம் மாவட்டத்திற்குள் உள்ளது. இது ஆனைமுடி (2696 மீ) இடுக்கி மற்றும் சைஷாபுலலைலா (2651 மீ) இடுக்கி இவற்றிற்கு அடுத்து மூன்றாவது உயர்ந்த சிகரமாகும். இப்பகுதிக்கு நீலகிரி மாவட்டம் வழியாக மட்டுமே செல்ல இயலும். மலாப்புரத்திலிருந்து நேரிடையாகச் செல்ல இயலாது. முக்கூர்த்தி சிகரம் மூக்கு முனை போன்று காணப்படும்.  
இது முக்கூர்த்தி தேசிய பூங்கா (நீலகிரி வரையாடு தேசிய பூங்கா), நீலகிரி உயிர்க்கோள காப்பகத்தின் ஒரு பகுதியாகும். முக்கூர்த்தி மலை பைன், புல்வெளிகள் மற்றும் புதர்கள் உள்ளிட்ட சோலைக் காடுகளால் சூழப்பட்டுள்ளது. இது ஆசிய யானை, புலி மற்றும் நீலகிரி வரையாட்டிற்கு மிகவும் பிடித்த இடமாகும். முக்கூர்த்தி தேசியப் பூங்கா முதுமலை தேசிய பூங்கா மற்றும் அமைதி பள்ளத்தாக்கு தேசிய பூங்காவிற்கு இடையே அமைந்துள்ளது. இங்கிருந்து ஊட்டி நகரம் 30&nbsp;கி.மீ. தொலைவில் உள்ளது.  
இது ஊட்டியின் சிறந்த மலையேற்ற இடமாகவும் சுற்றுலாத் தலமாகவும் உள்ளது. பிச்சல்பெட்டா (2,544 மீ) மற்றும் நீலகிரி மலை ஆகியவை இந்த பகுதிக்கு அருகிலுள்ள முக்கிய சிகரங்கள். முக்கூர்த்தி அணையும் (ஏரி) இதன் அருகில் உள்ளது.
# முக்கூர்த்தி

## தொன்மம்

மூக்கறுத்தி சிகரமானது தோடர்களால் புனிதமானதாகக் கருதப்படுகிறது. இச்சிகரத்திற்கு அப்பால் சொர்க்கத்தின் வாயில் இருப்பதாக அவர்கள் கருதுகிறார்கள். இச் சிகரத்தோடு தொடர்புடைய இரண்டு கதைகள் தோடர்களிடையே வழங்கப்படுகிறது. தோடர்களிடையே ஒரு காலத்தில் பெண் சிசுக் கொலை பழக்கம் இருந்ததுள்ளது. கொலை செய்ய வேண்டிய குழந்தைகளை இங்குக் கொணர்ந்து எறிந்து கொன்று விடுவதுண்டாம், ஆகையினால் எந்தப் பெண்ணையும் தோடர்கள் இச்சிகரத்தின் பக்கமாகச் செல்ல விடுவதில்லை. இக் கட்டுப்பாட்டை மீறி ஒரு பெண் இங்கு வந்துவிட்டாளாம். இதையறிந்த தோடர்கள், அப் பெண்ணின் மூக்கை அறுத்துத் தண்டித்தார்களாம். தண்டனை பெற்ற அப் பெண் இம்மலைச் சிகரத்தை அடைந்து மறைந்துவிட்டடாளாம். தற்போதும்கூட அப் பெண்ணை ஒரு சிறு தெய்வமாகத் தோடர்கள் வணங்குகின்றனர்.
# வாவூல் மலை

**வாவூல் மலை (Vavul Mala)** என்பது இந்தியாவின் மேற்குத் தொடர்ச்சி மலையில்<nowiki/>கேரளப்பகுதியில் வெள்ளரிமலை வரம்பில் உள்ள சிகரமாகும். இது கேரளாவின் மலப்புரம் மாவட்டம் மற்றும் கோழிக்கோடு மாவட்டத்தின் எல்லையில் அமைந்துள்ளது. வாவூல் மலை "ஒட்டக சிமிழை” ஒத்திருக்கிறது. கடல் மட்டத்திலிருந்து சுமார் 2,339 மீ உயரத்தில் அமைந்துள்ளது. இது நீலகிரிக்கு அப்பால் மேற்குத் தொடர்ச்சி மலையில் மிக உயரமான சிகரமாகவும், கோழிக்கோடு மாவட்டத்தின் மிக உயரமான இடமாகவும் உள்ளது. இந்தப் பகுதியில் காணப்படும் தாவரங்கள் மற்றும் விலங்குகள் நீலகிரி மலைகளில் காணப்படுவதை ஒத்ததாக உள்ளன.  
வில்லியம் லோகன் என்பார் 1887ல் வெளியிட்ட மலபார் கையேட்டின் முதல் தொகுதி (பின்னர் 1908 ஆம் ஆண்டின் மலபார் வர்த்தமானியால் தொடரப்பட்டது) 7,677 அடி உயரமுள்ள வாவூல் மலை அரேபியக் கடலுக்கு வெகு தொலைவில் உள்ள ஒரு அடையாளமாகக் குறிப்பிடப்படுகிறது.  
வெள்ளரிமலைப் பகுதி மலப்புரம் ஓரமாக, கோழிக்கோடு மற்றும் வயநாட்டின் எல்லைக்கு இடையில் அமைந்துள்ளது. இது "ஒட்டக சிமிழ் மலைகள்" என்று அழைக்கப்படும் உயர் நிலப்பரப்பு. இது நீலகிரி மலைகளிலிருந்து தக்காணப் பீடபூமி மற்றும் சாலியார் நதி பள்ளத்தாக்கு ஆகியவற்றால் பிரிக்கப்பட்டுள்ளது. இது தென்னிந்தியாவில் மிகவும் கடினமான மலையேற்ற இடமாகும்.
# நேகு சியார்

**நேகு சியார்** அல்லது **நேகுசியார் முஹம்மத்** ஓர் திதுளர் முகலாய மன்னர். இவர் இந்தியாவின் சிம்மாசனத்திற்கு உரிமை கோரியவர். இவர் 1681 முதல் 1719 வரை சிறையில் இருந்தார். பிறகு 1719 ஆம் ஆண்டில் அரியணையை கைப்பற்ற ஒரு போரைத் தொடங்கினார். இவர் கிளர்ச்சியாளரான முஹம்மது அக்பரின் மகனாவார். முஹம்மது அக்பர் ஓளரங்கசீப்பின் மகனாவார்.  
நேகு சியார் ஆக்ராவில் ஒரு அரண்மனையில் வளர்ந்தார். 1695 ஆம் ஆண்டில் இவர் 16 வயதாக இருந்தப்போது அசாமின் சுபேதராக 1701 வரை நியமிக்கப்பட்டார். 1702 ஆம் ஆண்டில் இளவரசர் சிந்துவின் சுபேதராக ஓளரங்கசீப் நியமித்தார். இவர் 1707 ஆம் ஆண்டு வரை பணியாற்றினார்.  
இவர் உள்ளூர் அமைச்சர் பீர்பால் என்பவர் (அக்பர் அமைச்சரவையில் இருந்த பீர்பால் அல்ல) இவரை கைப்பாவையாக பயன்படுத்தினார். நேகுசியாரை பேரரசர் என அழைப்பார்.  
ஆனால் நெகுசியார் அரண்மனையில் இருக்கும் பெண்களிடமே பல நாட்களை கழித்தார். இவர் சையத் சகோதரர்களால் மீண்டும் சிறையில் அடைக்கபட்டார்.  
இவர் 1723 ஆம் ஆண்டில் தனது 43வது வயதில் இறந்தார்.
# நாடு கடந்த அரசாங்கம்

**நாடு கடந்த அரசாங்கம்** (**government in exile**) என்பது ஒரு அரசியல் குழு ஆகும். இது ஒரு இறையாண்மை கொண்ட நாடாகவும், முறையான அரசாங்கம் கொண்டிருப்பினும் சட்ட அதிகாரத்தை பயன்படுத்த முடியாது. இத்தகைய நாடு தன் சொந்த நிலப்பரப்பில் அரசை நிர்வகிக்க இயலாது போனாலும், வேறு ஒரு நாட்டின் அனுமதியுடன் அந்நாட்டில் தனது அரசாங்கத்தை நிர்வகிக்கிறது. இதற்கு எடுத்துகாட்டு இந்தியாவில் நாடு கடந்த திபெத்திய அரசாங்கம் ஆகும்.  
போர்க்கால ஆக்கிரமிப்பின் போது அல்லது உள்நாட்டுப் போர், புரட்சி அல்லது சதித்திட்டம் ஆகியவற்றின் பின்னர் நாடு கடந்த அரசுகள் ஏற்படுகிறது. எடுத்துக்காட்டாக, ஜெர்மனி தனது விரிவாக்கத்திற்காக நடைபெற்ற இரண்டாம் உலகப் போரின் போது, சில ஐரோப்பிய அரசாங்கங்கள் நாஜி ஜெர்மனி கைகளில் அழிவை எதிர்கொள்வதற்குப் பதிலாக, ஐக்கிய இராச்சியத்தில் தஞ்சம் புகுந்தன.  
இந்திய விடுதலைக்கு முன்னர் பிரித்தானிய இந்தியாவுக்கு எதிராக சுபாஷ் சந்திர போசால் நாடு கடந்த இந்திய அரசு மலேசியாவில் நிறுவப்பட்டது. இதன் மூலம் பிரித்தானியர்களை ஆக்கிரமிப்பாளர்களாகக் கருதப்படுவதற்கும், நாட்டின் கட்டுப்பாட்டைப் பெற படையெடுக்கும் ஜப்பானியர்களின் ஆதரவைப் பெற காரணமாயிற்று. நாடுகடத்தப்பட்ட ஒரு அரசாங்கம், ஒரு ஆளும் அரசாங்கத்திற்கு எதிரான சட்டவிரோத அரசாங்கம் எனப்பரவலாக கருதப்படலாம். உதாரணமாக 2011-இல் சிரிய உள்நாட்டுப் போர் வெடித்ததன் காரணமாக, சிரிய புரட்சிகர மற்றும் எதிர்க்கட்சிகளுக்கான தேசிய கூட்டணிக் குழுக்கள் உருவாக்கிய பாத் கட்சியின் அரசாங்கம், சிரியா நாட்டின் ஒரு பகுதியில் நிறுவப்பட்டது.  
நாடுகடத்தப்பட்ட ஒரு அரசாங்கத்தின் செயல்திறன், வெளிநாட்டு அரசாங்கங்களிடமிருந்தோ அல்லது அதன் சொந்த நாட்டின் மக்களிடமிருந்தோ பெறும் ஆதரவைப் பொறுத்தது. நாடுகடத்தப்பட்ட சில நாடு கடந்த அரசாங்கங்கள் ஒரு வல்லமைமிக்க சக்தியாக உருவாகும் போது, அது நாட்டின் தற்போதைய ஆட்சிக்கு கடுமையான சவாலாக இருக்கும்.  
மன்னராட்சிக் காலத்தில் நாடுகடத்தப்பட்ட மன்னர்கள் அல்லது வம்சங்கள், சில சமயங்களில் நாடு கடந்த நாட்டில் நீதிமன்றங்களை அமைத்துக் கொண்டனர.  
பிரெஞ்சுப் புரட்சியின் போது மக்களால் தூக்கியெறியப்பட்ட பதினாறாம் லூயி மன்னரின் குடும்பத்தினருக்கு ஆதரவாகவும், நெப்போலியன் பொனபார்ட்டிற்கு எதிராகவும், 1803 முதல் 1815 முடிய ஐரோப்பிய நாடுகளான பிரிட்டன், பிரஷ்யா, ஆஸ்திரியா நாடுகள் போரிட்டது  
அரசியலமைப்புக்குட்பட்ட முடியாட்சிகள் நாடு கடத்தப்படப் போது, அதன் பிரதம அமைச்சரும் சேர்ந்து நாடு கடத்தப்படுவது வழக்கம். இது போன்ற நிகழ்வு இரண்டாம் உலகப் போரின் போது நிகழ்வு, 10 மே 1940-இல் ஜெர்மனி, டச்சு நாட்டை ஆக்கிரமித்த போது, அதன் அரசி வில்ஹெல்மினாவும் மற்றும் பிரதம அமைச்சரும் இலண்டனில் நாடு கடந்த டச்சு அரசாங்கத்தை நிறுவினர்.
# நாடு கடந்த அரசாங்கம்

## நாடு கடந்த அரசுகளின் செயல்பாடுகள்

சர்வதேச சட்டம் நாடுகடத்தப்பட்ட அரசாங்கங்கள் தங்கள் அன்றாட விவகாரங்களை நடத்துவதில் பல வகையான நடவடிக்கைகளை மேற்கொள்ளக்கூடும் என்பதை அங்கீகரிக்கிறது. இந்த செயல்களில் பின்வருவன அடங்கும்:
- இருதரப்பு அல்லது சர்வதேச ஒப்பந்தம் க்கு ஒரு கட்சியாக மாறுதல்
- அதன் சொந்த அரசியலமைப்பை திருத்துதல்
- இராணுவப் படைகளை பராமரித்தல்
- நாட்டின் பிற மாநிலங்களை தக்கவைத்தல் அல்லது இராஜதந்திர அங்கீகாரம் மூலம் புதிதாகப் பெறுதல்
- தங்கள் நாட்டு குடிமக்களுக்கு அடையாள அட்டைகள் வழங்குதல்
- புதிய அரசியல் கட்சிகள் உருவாக்க அனுமதிக்கிறது.
- நாடு கடந்த அரசின் நாடாளுமன்றம் அல்லது நிர்வாக உறுப்பினர்களை தேர்தல் மூலம் தேர்ந்தெடுத்தல்.  
நாடு கடந்த அரசாங்கம் உள்ள நாட்டில் வாழும் நாடு கடந்த அரசின் மக்களை கட்டுப்படுத்தும் உரிமை, நாடு கடந்த அரசிற்கு உள்ளது. எடுத்துகாட்டாக மலேசியா தீபகற்பத்தில் வாழ்ந்த இந்தியர்களை, ஜப்பானிய இராணுவத்தின் ஆதரவுடன் நாடு கடந்த இந்திய அரசு கட்டுப்படுத்தியது.
# நாடு கடந்த அரசாங்கம்

## நாடு கடந்த அரசின் நடவடிககைகள்

நாடு கடந்த அரசாங்கம், தனது அன்றாட நிர்வாகத்தை மேற்கொள்ள சில நடவடிக்கைகள் எடுக்கலாம் என சர்வதேச சட்டங்கள் ஆதரிக்கிறது.  
- இருதரப்பு அல்லது பன்னாட்டு ஒப்பந்தம் மூலம் ஒரு தரப்பு கட்சியாக செயல்படுவது.
- நாடு கடந்த அரசின் அரசியலமைப்பில் திருத்தங்கள் செய்தல்
- தங்களுக்கு என தனி இராணுவத்தை பராமரித்தல்
- பிற நாடுகளிடமிருந்து பெற்ற அங்கீகாரத்தை தக்க வைத்தல் மற்றும் பிற நாடுகளிடமிருந்து அங்கீகாரம் பெற நடவடிக்கை எடுத்தல்.
- தன் குடிமக்களுக்கு அடையாள ஆவணம் வழங்குதல்
- புதிய அரசியல் கட்சிகளை செயல்பட அனுமதித்தல்
- நாடு கடந்த அரசின் மைய நிர்வாகம் அல்லது நாடாளுமன்றத்திற்கு தேர்தல் நடத்துதல்
# நாடு கடந்த அரசாங்கம்

## இதனையும் காண்க

- திபெத்தியர்களின் மைய நிர்வாகம்
- நாடு கடந்த இந்திய அரசு
- நாடு கடந்த தமிழீழ அரசு
# ராஷ்மி தாக்கரே

**ராஷ்மி தாக்கரே** (*Rashmi Thackeray*) ஒரு மராத்திய
எழுத்தாளரும் , பத்திரிகையாளரும், மற்றும் இதழாசிரியர் ஆவார். சாம்னா நாளிதழ் மற்றும் மர்மிக் வார இதழின் நிர்வாக ஆசிரியராக உள்ளார்.
# ராஷ்மி தாக்கரே

## குடும்பம்

மஹாராஷ்டிரா முதல்வர் உத்தவ் தாக்கரேயின் மனைவி ஆவார். இவர்களுக்கு ஆதித்யா தாக்கரே மற்றும் தேஜஸ் தாக்கரே என்கிற இரு மகன்கள் உள்ளனர்.
# மத்திய அமெரிக்க பசிபிக் தீவுகள்

**மத்திய அமெரிக்க பசிபிக் தீவுகள்** *(Central American Pacific Islands)* என்பவை புவியின் மேற்பரப்பில் தாவரங்களின் பரவலை பதிவு செய்வதற்காக உலக புவியியல் திட்டத்தில் பயன்படுத்தப்படும் ஓர் உயிர்ப்புவியியல் பகுதி ஆகும். இத்தீவு நிலை 3 என்ற குறியீட்டால் அடையாளப்படுத்தப்படுகிறது. பசிபிக் பெருங்கடலில் உள்ள மத்திய அமெரிக்காவின் மேற்கு கடற்கரையில் இடம்பெற்றுள்ள கிளிப்பர்டன் தீவு, கோகோசு தீவு மல்பெலோ தீவு போன்ற தீவுகள் இப்பிரிவில் அடங்கியுள்ளன.  
}}
# அரசு அருங்காட்சியகம், கடலூர்

இந்தியாவின் தமிழ்நாடு, கடலூர் மாவட்டம், மஞ்ச குப்பத்தில், **அரசு அருங்காட்சியகம்** 1989 ஆம் ஆண்டில் நிறுவப்பட்டது. இந்த அருங்காட்சியக சேகரிப்பில் மாவட்டத்தின் வரலாறு, கலாச்சாரம், தாவரங்கள் மற்றும் விலங்கினங்கள் குறித்த பொருட்கள் காட்சிக்கு வைக்கப்பட்டுள்ளன. இயற்கை வரலாற்று மாதிரிகளில் தென்னிந்திய மரங்கள், இழைகள், அன்னம், கரடி, பல்லி மற்றும் பாம்புகள் அடங்கும். மர புதைபடிமங்கள் மற்றும் அம்மோனைட் புதைபடிமங்களும் காட்சிக்கு வைக்கப்பட்டுள்ளன.  
சொற்பொழிவுகள், கண்காட்சிகள் மற்றும் பயிற்சித் திட்டங்கள் மூலம் ஆராய்ச்சியாளர்கள், மாணவர்கள் மற்றும் பொதுமக்களுக்கு அறிவை வழங்குவது இந்த அருங்காட்சியகத்தின் கல்வி சார்ந்த நடவடிக்கைகளில் ஒன்றாக உள்ளது.  
அருங்காட்சியகத்தில் ஓர் சிற்பத் தோட்டம் பார்வையாளர்களை வரவேற்கிறது. இந்த சிற்பத் தோட்டத்தில் சிவலிங்கம், நந்தி, விஷ்ணு, குரங்கு சிற்பங்கள், நரசிம்மா, சூர்யா மற்றும் சண்டிகேசுவரர் சிலைகள் காட்சிக்கு வைக்கப்பட்டுள்ளன. கண்ணாடி இழையில் செய்யப்பட்ட தமிழ் எழுத்து, டைனோசர் மாதிரி மற்றும் காளி சிலை அருங்காட்சியகத்தின் நுழைவாயிலில் காட்சிக்கு வைக்கப்பட்டுள்ளன.  
சுப்ரமண்யா, சூர்யா, நவநீத கிருஷ்ணன், தட்சிணாமூர்த்தி, பைரவா, வீரபத்திரா, மற்றும் சப்த கன்னிகள் கற்சிற்பங்கள் காட்சிக்கு வைக்கப்பட்டுள்ள சிறப்புமிகு சிற்பங்கள் ஆகும். விநாயகர், விஷ்ணு, நடராஜர், சோமசுகந்தர், கிருஷ்ணர் ஆகியோரின் வெண்கல படங்கள் வெண்கல காட்சிக் கூடத்தில் வைக்கப்பட்டுள்ளன.  
முதல் தளத்தில் காட்டு நாயக்கன் பழங்குடி பொருட்கள், கற்கால கருவிகள், இசைக்கருவிகள், கல்வராய மலைவாழ் பழங்குடியினரின் விவசாய கருவிகள் காட்சிக்கு வைக்கப்பட்டுள்ளன.
# அரசு அருங்காட்சியகம், கடலூர்

## முகவரி

அரசு அருங்காட்சியகம், 19 மருத்துவமனை சாலை கடலூர் - 607 001
# கொல்லங்கோடு அரண்மனை

**கொல்லங்கோடு அரண்மனை** (*Kollengode Palace*) என்பது இந்தியாவின் கேரள மாநிலத்தின் திருச்சூர் மாவட்டத்தின் திருச்சூர் நகரில் அமைந்துள்ள ஓர் அரண்மனையாகும்.
# கொல்லங்கோடு அரண்மனை

## வரலாறு

கொல்லங்கோடு ராஜா, வாசுதேவா ராஜா 1904 இல் இந்த அரண்மனையைக் கட்டி தனது மகளுக்குக் கொடுத்தார். கொல்லங்கோடு அரண்மனையின் மூல அரண்மனை (களரி கோவிலகம்) பாலக்காட்டின் கொல்லங்கோட்டில் அமைந்துள்ளது. 1975ஆம் ஆண்டில், தொல்பொருள் துறை (திரிச்சூரில் உள்ள கொல்லங்கோடு அரண்மனையின் ஓர் பகுதி) இதனைக் கையகப்படுத்தி அருங்காட்சியகமாக மாற்றியது. வாசுதேவா ராஜாவின் சில தனிப்பட்ட உடைமைகள் காட்சிக்கு வைக்கப்பட்டுள்ளன. அரண்மனையின் கட்டிடக்கலை மேற்கத்திய வடிவமைப்போடு பாரம்பரிய கேரள கட்டிடக்கலைகளின் தனித்துவமான கலவையாக உள்ளது. இந்த அரண்மனையில் இப்போது சுவரோவிய கலை அருங்காட்சியகம் (திருச்சூர்) உள்ளது .  
கொல்லங்கோடு வாசுதேவ ராஜாவின் ராஜா.  
மெட்ராஸ் பிரசிடென்சியின் என்சைக்ளோபீடியா 1920
# பான்னரை

**பான்னரை** (*Phannarai*) (மே 9, 1838 சூன் 22, 1914), சே சிரிவோங் என்றும் அழைக்கப்படும் முன்னாள் இளவரசியான இவர், சக்ரி வம்சத்தின் நான்காவது மன்னரான சியாமின் மோங்குத்தின் மனைவிகளில் ஒருவராவார். .  
இவர், சிரிவோங்கின் இளவரசர் மட்டயாபிதக் (மூன்றாம் ராமாவின் மகன்) என்பவருக்கும், அவரது மனைவி கிம் சாச்சியோ ஆகியோரின் மகளாவார். இவரது சகோதரி தெப்சிரிந்திராவும், இவரும், 1851 ஆம் ஆண்டில் மோங்குத் மன்னரின் மனைவிகளாக மாறினர். 1861 ஆம் ஆண்டில் இவரது சகோதரி இறந்தபோது, மோங்குத்தின் மூத்த மனைவியாக இவர் பொறுப்பேற்றார்.  
இவர் இராணி என்ற பதவிக்கு உயர்த்தப்படவில்லை என்றாலும், இவர் அரசவைப் பெண்களில் மரியாதை முகுந்தவராக கருதப்பட்டார். மேலும்,வெளிநாட்டு தூதர்களுக்கான பல்வேறு விருந்துகளின் போது இராணியாக இவரது நிலைப்பாடு காணப்பட்டது. *தி கிங் அண்ட் ஐ* என்ற ஆங்கிலத் திரைப்படத்தில் லேடி தியாங்கின் கதாபாத்திரம் இவரை அடிப்படையாகக் கொண்டிருந்தது. கல்வியாளரான *அன்னா லியோனோவன்ஸ்* 1862 ஆம் ஆண்டில் அரசவைக்கு வந்து 1867 வரை இருந்த ஆறு வருட காலப்பகுதியில் இவரது குழந்தைகளுக்கும், மோங்குத் மன்னரின் மற்ற குழந்தைகளுக்கும் பொறுப்பாக இருந்தார்.  
மன்னர் மோங்குத்துடன் இவருக்கு கன்னிககேவ் என்ற ஒரு மகளும், நரிசரா நுவட்டிவாங் என்ற ஒரு மகனும் என இரு குழந்தைகள் பிறந்தனர். இவர் 1914 இல் இறந்தார்.
# நெரிட்டா ஆல்பிசில்லா

**நெரிட்டா ஆல்பிசில்லா** (*Nerita albicilla*), என்பது கடல் நத்தை இனங்களில் நெரிடிடே குடும்பத்தினைச் சார்ந்த வயிற்றுக்காலி மெல்லுடலியாகும்.
# நெரிட்டா ஆல்பிசில்லா

## விளக்கம்

*நெ. ஆல்பிசில்லா* 4 செமீ வரை வளர்கிறது. இதனுடைய ஓட்டின் மேற்பரப்பு மென்மையானது அல்லது குறைந்த குறுக்குவெட்டு முகடுகளுடன் காணப்படும். சிறிய கொப்புளம் போன்ற நான்கு பலவீனமான பற்கள் கொலோமெல்லாவில் உள்ளது. இதன் வெளிப்புற ஓட்டின் நிறம் மாறுபட்ட கருப்பு மற்றும் வெள்ளையுடன், எப்போதாவது மூன்று வெளிப்படையான பட்டைகள் கொண்டது. உட்புறம் வெண்மையாக, இளஞ்சிவப்பு-சாம்பல், செவுள் மூடியினைக் கொண்டது.
# கிளிதன் கொரோனா

***கிளிதன் கொரோனா*** (*Clithon corona*) என்பது உப்பு நீர் மற்றும் நன்னீர் நத்தையாகும். இதன் செவுள்மூடி உருண்டை வடிவிலானது. இது நெரிடிடே குடும்பத்தில் உள்ள நீர்வாழ் வயிற்றுக்காலி மெல்லுடலியாகும்.
# கிளிதன் கொரோனா

## பரவல்

எஸ்பிரிட்டு சாண்டோ, வனுவாட்டு .
# கிளிதன் கொரோனா

## சூழலியல்

நன்னீர் நண்டு *கிளிபனாரியஸ் ஃபோன்டிகோலா* *கிளிதன் கொரோனாவின்* ஓடுகளை உறைவிடமாகப் பயன்படுத்துகிறது.
# கிளிதன் கொரோனா

## மனித பயன்பாடு

இது நன்னீர் மீன்வளத்திற்கான அலங்கார செல்லப்பிராணி வர்த்தகத்தின் ஒரு பகுதியாகும்.
# பானாசூரா மலை

**பானாசூரா மலை** (*Banasura Hill*) என்பது இந்தியாவின், கேரளத்தின், வயநாடு மாவட்டத்தின் மேற்குத் தொடர்ச்சி மலைகளில் உள்ள மிக உயரமான மலைகளில் ஒன்றாகும். இந்திய புராணங்களில் வரும் பாத்திரமான பானாசூரனின் பெயரால் இந்த மலைக்கு பெயர் சூட்டப்பட்டுள்ளது. செம்பரா மலைமுடிக்கு அடுத்து நீலகிரிக்கும் இமயமலைக்கும் இடையில் 2,000 மீட்டர் தாண்டிய மிக உயர்ந்த சிகரங்களில் இதுவும் ஒன்றாகும்.
# பானாசூரா மலை

## நிலவியல்

பானாசூரா மலை உயரம் கொண்டதாக உள்ளது. இது மேற்கு தொடர்ச்சி மலையின் ஒரு பகுதியாக உள்ளது. இது குற்றியாடியிலிருந்து மானந்தவாடி வரையிலான மாநில நெடுஞ்சாலையில் அமைந்துள்ளது. 25 கி.மீ தொலைவில் அமைந்துள்ள மானந்தவாடி&nbsp; மிக அருகில் உள்ள நகரம் மற்றும் மிக அருகில் உள்ள மாநில போக்குவரத்துக் கழக பணிமனை ஆகும். அருகில் உள்ள தேசிய நெடுஞ்சாலை என்.எச் 766 ஆகும், இது கல்பற்றா வழியாக சுமார் 37 கி.மீ. தொலைவில் உள்ளது.&nbsp;
<sup data-ve-ignore="true">&#x5B; *<span title="This claim needs references to reliable sources. (March 2020)">மேற்கோள் தேவை</span>* &#x5D;</sup>
# பானாசூரா மலை

## மலையேற்ற வழிகள் மற்றும் பார்வையாளர் தகவல்கள்

வெள்ளமுண்டா கிராமத்தில் ஒரு திருப்பத்தை மேற்கொண்டு புலின்ஜால் வழியாக மலைமுடியை அடைய வேண்டும். புலின்ஜலில் இருந்து சுமார் 1.5&nbsp;கி.மீ. தொலைவில் பனாசூரா மலை தங்கும் விடுதியை கடந்து செல்கிறீர்கள். விடுதியைத் தாண்டி சுமார் 500 மீட்டர் தொலைவில் சாகச பாதையைத் தொடங்குகிறது. வழியில் ஒரு இடிமுழக்க அருவி உள்ளது, உள்ளூர்வாசிகள் இதை "மீன்முட்டி" என்று அழைக்கிறார்கள். இந்த மலையில் மூன்று மணிநேரம் ஏறவேண்டும். அங்கிருந்து காணும் காட்சி கண்கவர் காட்சியாகும். பனாசூரா மலையில் மலையேற்றறம் மேற்கொள்ள மானந்தவடியில் அமைந்துள்ள வடக்கு வயநாடு வனக் கோட்ட அலுவலகத்தில் அனுமதி பெற வேண்டும். மலையின் அடிவாரத்தில் பானாசூர சாகர் அணை உள்ளது, இது இந்தியாவின் மிகப்பெரிய மண் அணையாகும். இந்த அணைப் பகுதியானது மலை மலையேற்றத்தைத் தொடங்கக்கூடிய மற்றொரு இடமாகும்.
# பானாசூரா மலை

## தாவரங்களும், விலங்கினங்களும்

அடர்ந்த வெப்பமண்டல தாவரங்கள் வழியாக மலை உச்சியை நோக்கிச் செல்லும் கால்தடப் பாதை. இங்குள்ள தாவரங்களில் சில அரிய மருத்துவ மூலிகைகள் உள்ளன. வழியில் காணப்படும் விலங்கினங்களில் குரங்குகள், காட்டுப்பன்றிகள், மான்கள் யானைகள் ஆகியவ குறிப்பிடத்தகவை ஆகும்.
# பானாசூரா மலை

## பழங்குடியினர் மற்றும் உள்ளூர் வரலாறு

பானாசூரா மலை அடிவாரத்தில் உள்ள நான்கு பழங்குடி குடியிருப்புகளானது பெரும்பாலும் குறிச்சியா பழங்குடியினத்தைச் சேர்ந்தவர்களுடையன. குறிச்சியாக்கள் வீரம்மிக்க ஒரு பாரம்பரியத்தைக் கொண்டுள்ளனர், மேலும் வில் மற்றும் அம்புகளை கையால்வதில் வல்லுநர்கள். வேளாண் பொருட்களுக்கு அதிக வரி விதித்ததற்காக கேரள வர்மா பழசி இராசா ஆங்கிலேயருக்கு எதிராக கிளர்ச்சியில் ஈடுபட்டபோது, ஆவர்களுக்கு எதிராக நீண்டகாலம் கொரில்லா போரை நடத்த வயநாட்டின் காடுகளில் மறைந்து இருந்தபோது, இந்த குறிச்சியா பழங்குடியினரிடம் தான் பழசி இராசா ஆதரவு கோரினார் . பழசி இராசா பிரித்தானிய படைகளை எதிர்கொள்ள இந்த பகுதியின் நிலவியல் அறிவைப் பயன்படுத்தினார். பானாசூரா மலைப் பகுதியில் உள்ள கரடுமுரடான நிலப்பகுதியும், அடர்த்தியான காடுகளும், குகைகளும், நீரோடைகளும், நீரூற்றுகளும் பழசி இராசாவுக்கு ஒரு சிறந்த மறைவிடமாக அமைந்தன .
# அகந்தாபிசு சிவா

***அகந்தாபிசு சிவா*** (***Acanthaspis siva)*** என்பது கொலைகார பூச்சிகளுள் ஒன்றாகும். இந்த பூச்சிகள் தென் இந்தியாவில் பரவலாகக் காணப்படுகிறது. இந்த பூச்சிகளில் நான்கு வகையான புறத்தோற்றுரு காணப்படுகின்றது. பெண் பூச்சிகள் ஆண் பூச்சிகளை அதிக நாட்கள் உயிர் வாழ்கின்றன. வாழ்க்கைச் சுழற்சி காலம் சுமார் 113 நாட்கள் ஆகும். இக்காலத்தில் தோன்றும் இந்த இனத்தின் இளம் உயிரிகள் *அகந்தாபிசின்* பிற இன இளம் உயிரிகள் சூழ்நிலையுடன் உருமறைப்பினை நடத்தையில் கொள்கின்றன. இச்செயல் மூலம் இதனுடன் வாழும் இளம் உயிரிகளிடமிருந்து நரமாமிசம் வாய்ப்பைக் குறைக்கின்றது.
# கோட்டைமலை

**கோட்டைமலை (Kottamalai)** என்பது தமிழ்நாட்டில் உள்ள மிகவும் உயரமான மலைப்பகுதியில் ஒன்றாகும், இது தமிழ்நாட்டின் திருவில்லிபுத்தூர் அருகில் உள்ள நரைத்த சாம்பல் நிற அணில்கள் வனவிலங்கு சரணாலயம் உள்ள பகுதியாகும், ராசபாளையம் அருகில் உள்ள அய்யனார் அருவிக்கு அருகாமையிலும் உள்ளது. இம்மலை சிகரத்தின் கிழக்கு பகுதியில் அடர்வனப்பகுதிக்குள் ஏராளமான காட்டு அருவிகள் உள்ளது, அதில் குறிப்பிடதக்கவை நீர்காத்த அய்யனார் அருவி, ராக்காச்சியம்மன் அருவி, செண்பகதோப்பு அருவி என உள்ளது, இவற்றை அடைய அடர்வனப் பகுதிகளுக்குள் நடைபாதை ஊடாக நடந்து செல்ல வேண்டும். இது கேரளாவின் பெரியார் வனவிலங்கு சரணாலயத்திற்கு கிழக்கு பகுதியில் தமிழ்நாட்டின் எல்லைக்குள் உள்ளது, மேற்குத் தொடர்ச்சி மலையில் 2,019m (6624 அடி) உயரத்தில் திருவில்லிபுத்தூர் அருகே அமைந்த உயர்ந்த மலைச் சிகரமாக இது உள்ளது  
கோட்டமலை இந்தியாவின் தென்முனையில் அமைந்த 2019 மீட்டர் (6624 அடி) உயரம் உள்ள மலை உச்சியாகும். மதுரைக்கு தெற்கே உள்ள தென் மாவட்டங்களிலேயே விருதுநகர் மாவட்டத்தில் அமைந்துள்ள மிகவும் உயரமான மலை சிகரங்களில் இதுவே முதன்மையானது ஆகும்.  
(இதனைத் தமிழ்நாட்டில் வேலூரில் உள்ள மலைக்கோட்டையுடன் தவறுதலாகப் புரிதல் கொள்ளக்கூடாது)
# இணையப் புவியியல்

**இணையப் புவியியல்** *(Internet geography)* சமூகத்தின், பொருளாதார, கலாச்சார மற்றும் தொழில்நுட்பக் கண்ணோட்டங்களிலிருந்து இணையத்தின் இடஞ்சார்ந்த அமைப்பைப் படிக்கும் புவியியலின் ஒரு துணைப்பிரிவாகும். மின்வெளிப் புவியியல், இணையதளப் புவியியல் என்ற பெயர்களாலும் இப்பிரிவை அழைக்கலாம். இணையப் புவியியலின் முக்கிய கருதுகோள் என்னவென்றால், இணையத்தின் வளர்ச்சி மற்றும் இயக்கவியல் ஆகியவற்றைப் புரிந்துகொள்வதற்கு இணையதள சேவையகங்கள், வலைத்தளங்கள், தரவு, சேவைகள் மற்றும் உள்கட்டமைப்புகள் ஆகியவற்றின் இருப்பிடம் முக்கியமானதாக கருதுவதேயாகும். தகவல் புவியியல் மற்றும் எண்ணிம இடைவெளி போன்ற முக்கியத்துவம் வாய்ந்த தலைப்புகள் இணையப் புவியியல் பிரிவில் உள்ளடங்கியுள்ளன.
# வண்டறாவு

வண்டறாவு (**Vandaravu,** மலையாளம்: വണ്ടറാവു) இந்தியாவின் தமிழ்நாட்டில் மேற்குத் தொடர்ச்சி மலைப் பகுதியில் உள்ள பழனி மலைகள் பகுதியிலுள்ள உயர்ந்த சிகரமாகும். இது இடுக்கி மாவட்டத்தில் உள்ள தேவிகுளம் வட்டத்திற்கும், திண்டுக்கல் மாவட்டத்தில் கொடைக்கானல் வட்டத்திற்கும் இடையிலான எல்லையைப் பகிர்ந்துகொள்கிறது. இது பழனி குன்றின் மேற்கு விளிம்பில் பாம்பாடும் சோலை தேசியப் பூங்காவின் (இடுக்கி) எல்லையாக அமைந்துள்ளது. கடல் மட்டத்திலிருந்து சுமார் 2,533 மீ உயரத்தில் உள்ள இது திண்டுக்கல் மாவட்டத்தின் மிக உயரமான இடமாகும். இந்த சிகரம் மலையேற்றத்திற்கு அருமையான இடமாகும். இந்த சிகரத்தினைச் சுற்றியுள்ள பெரும் பகுதிகளில் காடுகள் அமைந்துள்ளன. இதில் வனவிலங்குகளை அடிக்கடி காணலாம். மூணாறு மேல் நிலையத்திலிருந்து கொடைக்கானலுக்குச் செல்லும் சாலை உள்ளது. இது மிகவும் பழமையான மற்றும் உயர்ந்த இடத்தில் உள்ள வாகனம் செல்லும் சாலையாகும். உள்ளது. இந்த இடத்திற்கு மூணாற்றிலிருந்து நாம் மகிழ்வுந்தில் பயணிக்கலாம்.  
இதன் அருகில் உள்ள மற்ற முக்கிய சிகரங்கள் வெம்பாடி சோலை (2,505 மீ) மற்றும் கருங்காடு (2,150 மீ).
# கன்னிககேவ்

**இளவரசி கண்ணிககேவ்** (Princess Kannikakaew) (10 திசம்பர் 1855 - 13 மே 1882) கட்டியகன்லயா என்றும் அழைக்கப்படும் இவர் சியாமின் (பின்னர் தாய்லாந்து) இளவரசியாவார். இவர் சக்ரி வம்சத்தில் உறுப்பினராக இருந்தார். மேலும், மோங்குத் மன்னருக்கும், இளவரசி பான்னரைக்கும் பிறந்த மகளாவார். இவர் மன்னர் சுலலாங்கொர்னுக்கும், இளவரசர் நரிசாரா நுவட்டிவோங்சேக்கும் சகோதரியாவார்.
# நரிசாரா நுவட்டிவாங்

**இளவரசர் நரிசாரா நுவட்டிவாங்** (*Prince Narisara Nuwattiwong* ) (28 ஏப்ரல் 1863 - 10 மார்ச் 1947) இளவரசர் சித்தாரோன் என்றும் சுருக்கமாக நரிஸ் என்றும் அழைக்கபட்ட இவர்,சியாமின் (இப்போது தாய்லாந்து ) சக்ரி வம்சத்தில் உறுப்பினராக இருந்தார். பல மொழிகள் அறிந்தவரான இவர் தாய்லாந்தில் அமைச்சராகவும், தளபதியாகவும், இருந்துள்ளார். இவர் "சியாமின் சிறந்த கைவினைஞர்" என்றும், "இளவரசர் மாஸ்டர்" என்று அறியப்பட்டார். இவர் பிறந்த நாளான, ஏப்ரல் 28 ஆண்டுதோறும் தாய்லாந்தில் "இளவரசர் நரிஸ் தினம்" என்று கொண்டாடப்படுகிறது.
# நரிசாரா நுவட்டிவாங்

## ஆரம்ப கால வாழ்க்கை

இவர் 1863 ஏப்ரல் 28 அன்று தாய்லாந்தின் பேங்காக்கில் இளவரசி பான்னரை என்பவருக்கும், நான்காம் ராமா என அறியப்பட்டும் அரசர் மோங்குத்துக்கும் மகனாகப் பிறந்தார். இவர், மேற்கத்தியக் கல்வி முறையைக் கற்றார். மேலும் நுண்கலைகளில் ஆர்வமும் கொண்டிருந்தார்.
# நரிசாரா நுவட்டிவாங்

## தொழில்

### அரசு

இவர், உள்துறை அமைச்சகத்திற்கான பொதுப்பணி, நகரம் மற்றும் நாடு திட்டமிடல் இயக்குநராக நியமிக்கப்பட்டார். இவர் தாய்லாந்தின் ஆரம்பகால நகர்ப்புறத் திட்டத்தில் பணிபுரிந்தார். மேலும், தாய்லாந்து பேரரசின் தொழில்நுட்பக் கழகத்தில் கலை ஆலோசகரானார். கருவூல அமைச்சகம், போர் அமைச்சகம், அரண்மனை அமைச்சகம் ஆகியவற்றிலும், இவர் பணியாற்றினார். 1892 முதல் 1894 வரை இவர் கருவூல அமைச்சராக பணியாற்றினார்.  
1894 முதல் 1899 வரை இவர் போர் அமைச்சராக இருந்தார். 1896 முதல் 1899 வரை, இராணுவ தளபதியாகவும், அட்மிரலாகவும் இருந்த இவர் கூடுதலாக இராணுவ நடவடிக்கை திணைக்களத்தின் தளபதி பதவியையும் வகித்தார். இது அக்கால சியாமிய இராணுவத்தில் மிக உயர்ந்த இராணுவ பதவியாகும். 1898 முதல் 1899 வரை இவர் கடற்படைத் துறையின் தளபதியாகவும், சியாமிய கடற்படையின் கட்டளை அதிகாரியாகவும் இருந்தார்.  
இவரது மருமகன் அரசன் பிரஜாதிபோக் (ஏழாம் ராமா) என்பவர் தனது கண் நோய்க்கு இங்கிலாந்தில் சிகிச்சை பெரும்போது போது இவர் இவர் 1934 முதல் 1935 வரை சியாமின் அரசப் பிரதிநிதியாக பணியாற்றினார். 1935 இல் பிரஜாதிபோக்கின் திட்டவட்டமான பதவி நீக்கம் மற்றும் 9 வயதான ஆனந்த மகிதோலை புதிய அரசனாக தேர்வு செய்த பின்னர், இவர் தனது வயதை சுட்டிக்காட்டி, அரசப் பிரதிநிதியாக தொடர கோரிக்கையை மறுத்துவிட்டார்.
# நரிசாரா நுவட்டிவாங்

## தொழில்

### வடிவமைப்பு

இவர், தனது கலை முயற்சிகளைத் தொடங்கியபோது, சியாமிய வடிவமைப்பு பற்றிய கருத்து எதுவும் இல்லை. தாய்லாந்தில் கலை அருங்காட்சியகமும் இல்லை. கலைகள் பல்கலைக்கழகங்களில் கற்பிக்கப்படவில்லை. இவர் சியாமிய கைவினைஞர்களுடனும் இத்தாலிய கலைஞர்களுடனும் சியாமிய "கலையை" உருவாக்க பணியாற்றினார்.  
தாய்லாந்து நவீனமயமாகத் தொடங்கியதும், அதன் முதல் ஐரோப்பிய பாணி அரசாங்க அமைச்சகங்களை உருவாக்கியது. புதிதாக உருவாக்கப்பட்ட இந்த அமைச்சகங்களுக்கான முகட்டை வடிவமைக்க இவர் நியமிக்கப்பட்டார். இவர் வடிவமைத்த ஒவ்வொரு முகடும் வேறுபட்டது. ஒவ்வொரு குழுவின் பங்கையும் குறிக்கிறது.
# நரிசாரா நுவட்டிவாங்

## தொழில்

### வடிவமைப்பு

#### கட்டிடக்கலை

வாட் பெஞ்சமாபோபிட் (மார்பிள் கோயில்) தாய்லாந்தில் அதன் கட்டுமானத்தில் பளிங்கைப் பயன்படுத்திய முதல் கோயில் ஆகும். இந்த கோயில் நவீன பௌத்த ஆலயத்தின் வரையறுக்கப்பட்ட எடுத்துக்காட்டு என்று மேற்கத்திய கட்டிடக்கலை அறிஞர்களால் விவரிக்கப்பட்டுள்ளது.  
வாட் பெஞ்சமாபோபிட் கோயிலுக்கு அடுத்ததாக வாட் பெஞ்சமாபோபிட் பள்ளி ஒன்று உள்ளது. கோயிலைப் போலல்லாமல், பள்ளி மேற்கத்திய பாணியில் கட்டப்பட்டது. பிராபோசோத்வத்ராச்சடிவாசே என்பது பளிங்குகளால் ஆன மற்றொரு கோயில், ஆனால் இந்த கட்டிடத்தின் பாணி மேற்கத்திய மற்றும் தாய் பாணிகளை ஒருங்கிணைக்கிறது. இந்த கோவிலில் மேற்கு இடைக்கால தேவாலயங்களில் காணப்படும் கலைகளால் ஈர்க்கப்பட்ட எண்ணெய் ஓவியங்கள் உள்ளன.
# நரிசாரா நுவட்டிவாங்

## குடும்பம்

இவர் மூன்று முறை திருமணம் செய்து கொண்டார். இவரது முதல் மனைவி மாம் ராச்சவோங்ஸ் ப்ளூம் சிரிவோங்சே மூலம் ஒரு மகள் இருந்தாள்.  
தனது முதல் மனைவியின் மரணத்திற்குப் பிறகு, இவர் மாம் மலாய் சித்ரபோங்சே நா அயுத்தயாவை திருமணம் செய்து கொண்டார். அவருடன் இவருக்கு இரண்டு மகன்கள் இருந்தனர்:  
தனது இரண்டாவது மனைவியின் மரணத்திற்குப் பிறகு, இளவரசர் கடைசியாக ஒரு முறை மறுமணம் செய்து கொண்டார். மாம் ராச்சவோங்சே து என்கோன் என்பவரை திருமணம் செய்து கொண்டதின் மூலம், இவர்களுக்கு மொத்தம் ஆறு குழந்தைகள் இருந்தன. அவர்களில் ஐந்து பேர் ஆண்களாவர்:
# நரிசாரா நுவட்டிவாங்

## இறப்பு

இவர் 1947 மார்ச் 10 அன்று பக்கவாதத்தால் இறந்தார். இவரது இறுதி சடங்கு சனம் லுவாங்கில் நடைபெற்றது.
# குன்னத்தூர் பாடி

**குன்னத்தூர் பாடி** (*Kunnathoor Padi*) என்பது கேரள நாட்டார் தெய்வமான முத்தப்பனின் வரலாற்று மையமாகும். இந்த மையம் தென்னிந்தியாவின் கேரள மாநிலத்தின் கண்ணூர் மாவட்டத்தில், கடல் மட்டத்திலிருந்து 3,000 அடி உயரத்தில், மேற்குத் தொடர்ச்சி மலைகளில் உடும்புமலையின் மேல் உள்ளது .  
குன்னத்தூர் பாடி திருவிழா இங்கு நடத்தப்படுகிறது, ஆனால் இங்கு முத்தப்பனுக்கு எந்தக் கோவிலும் இல்லை. திருவிழா இயற்கையான முறையில் நடைபெறுகிறது, ஏனெனில், "உதிர்ந்த இலைகள், ஒரு நீரூற்று, ஒரு பெரிய மலை, ஒரு வட்ட கல், காடு, பனை மரங்கள் எனக்கு போதுமானது" என்று முத்தப்பன் கூறினார் எனப்படுகிறது.
# குன்னத்தூர் பாடி

## விழா விவரங்கள்

திருவிழா காலங்களில், காட்டின் நடுவில் ஸ்ரீகோவில் என்று அழைக்கப்படும் ஒரு தற்காலிக மடப்புறம் அமைக்கப்படுகிறது. காடுகளின் நடுவில் ஒரு திறந்தவெளியும் குகையும் உள்ளது. மடப்புறத்தின் மேற்கு பக்கத்தில் கல் நடப்பட்ட ஒரு மண் மேடை உள்ளது. குகையின் ஒவ்வொரு பக்கத்திலும் ஒரு பனை மரம் உள்ளது . வடக்கு பக்கத்தில் திருவங்கடவு என்ற நீரூற்று உள்ளது. இவற்றிற்கும் அப்பால் ஆதிபாடி உள்ளது.  
*தாந்திரிகள்* தூய்மையாக்கல் சடங்குகள் செய்கிளார்கள் *(சுதி, பசுதானம், புன்யஹாம், கணபதி ஹோமம் மற்றும் பகவதிசேவா.)* ஸ்ரீ முத்தப்பனின் *மலையிறக்குதல்* ( அழைத்தல் ) *பூரளிமாலாவால்* செய்யப்படுகிறது. மற்ற எல்லா மடப்புறாக்களிலும் இதை குன்னதூர்படி செய்கிறார்.  
திருவபபனா மற்றும் வெல்லட்டம் ஆகியவை பல ஸ்ரீ முத்தப்பன் மையங்களைப் போல ஒரே சமயத்தில் பாடியில் தோன்றாது.  
பாடியில் திருவிழாவானது தணு மாதம் முதல் மகரம் வரை (டிசம்பர் நடுப்பகுதி முதல் ஜனவரி நடுப்பகுதி வரை) நீடிக்கும்.
# புட்பகிரி (மலை)

**புட்பகிரி (குமார பர்வதா**) (Pushpagiri) என்பது கர்நாடகாவின் மேற்குத் தொடர்ச்சி மலைத் தொடரில் புஷ்பகிரி வனவிலங்கு சரணாலயத்தில்<nowiki/>உள்ள மிக உயர்ந்த சிகரமாகும் (1712 மீட்டர்=5617 அடி). இது குடகு மாவட்டத்தில் சோம்வார்பேட்டை வட்டத்தில் 20 கிலோ மீட்டர் தொலைவில் அமைந்துள்ளது. இதனுடைய எல்லைகளாக தட்சிணக் கன்னடம் மற்றும் குடகு மற்றும் ஹாசன் மாவட்டங்கள் உள்ளன. இது கர்நாடகாவின் 4வது மிக உயர்ந்த சிகரமாகும். இந்த மலையின் சமசுகிருத பெயர் புஷ்பகிரி என்பதாகும். இது குறித்து நாகார்ஜுனகோண்ட் கோவிலின் இரண்டாவது அப்சிடல் கல்வெட்டில் குறிப்பிடப்பட்டுள்ளது. மேலும் இது ஆந்திராவில் உள்ள கடப்பாவின் வடக்கே உள்ள வேறு ஓர் மலையைக் குறிப்பதாகவும் உள்ளது.
# புட்பகிரி (மலை)

## புட்பகிரி மலைகள்

புட்பகிரி அல்லது சுப்ரமண்யா மலைகள் (மேலும் குமார பர்வதம் என்றும் குறிப்பிடப்படுகிறது) குடகு மலையின் இரண்டாவது மிக உயர்ந்த சிகரமாகவும் கர்நாடகாவின் நான்காவது உயர்ந்த சிகரமாகவும் உள்ளது.  
இது சோம்வார்பேட்டையிலிருந்து சுமார் 36 கிலோ மீட்டர் தொலைவிலும் குமாரவள்ளியிலிருந்து 1.5 கிலோ மீட்டர் தொலைவிலும் காடுகளின் மத்தியில் அமைந்துள்ளது.  
புட்பகிரியின் கிழக்கு நுழைவாயிலை பீதஹள்ளியில் இருந்து ஹெகடமடேன் கோயில் வழியாகவும், மேற்கு நுழைவாயிலை குக்கே சுப்பிரமணியாவிலிருந்து கிரி கடே வழியாகவும் அடையலாம். இருப்பினும், பீதஹள்ளி வழியாகச் செல்வது எளிமையானது.  
குக்கே சுப்பிரமணியா பகுதியிலுள்ள நுழைவாயிலானது கடல் மட்டத்திலிருந்து சுமார் 165 மீட்டர் உயரத்தில் அமைந்துள்ளது. இதன் அருகிலுள்ள விமான நிலையம் மங்களூர் விமான நிலையமாகும். இது 106 கிலோ மீட்டர் தொலைவில் உள்ளது. பாத்ரா மானே அருகே அமைந்துள்ள வனத்துறையிலிருந்து மலையேறுபவர்கள் அனுமதி பெற்றே இம்மலையில் ஏற இயலும். இரவில் முகாமிட்டுத் தங்குவதற்கான ஏற்ற இடமாக இது உள்ளது.
# புட்பகிரி (மலை)

## புட்பகிரி மலைகள்

### மக்கள்தொகை

- **சோம்வார்பேட்டை**  
:2001ன் இந்தியா மக்கள் தொகை கணக்கெடுப்பின் படி, சோம்வார்பேட்டையின் மக்கள் தொகை 7218 ஆகும். இதில் 50% ஆண்களும், 50% பெண்களுமாக உள்ளனர். சோம்வார்பேட்டையின் சராசரி கல்வியறிவு விகிதம் 75% ஆகும். இது தேசியச் சராசரியான 59.5% ஐ விட அதிகமாகும். ஆண் கல்வியறிவு 80%, பெண் கல்வியறிவு 70%ஆக உள்ளது. சோம்வார்பேட்டையில், 12% மக்கள் 6 வயதுக்குட்பட்டவர்கள் ஆவார்.
:சோம்வார்பேட்டை ல் சுமார் 1525 மீட்டர் உயரத்தில் அமைந்துள்ளது.  
- **மடிகேரி**  
இந்திய மக்கள் தொகை கணக்கெடுப்பு 2011ன்படி, மடிகேரி மக்கள் தொகை 33,381 ஆகும். மக்கள் தொகையில் 57.2% ஆண்கள், 42.8% பெண்கள். மடிகேரியின் சராசரி கல்வியறிவு விகிதம் 85% ஆகும். இது தேசியச் சராசரியான 57.2% ஐ விட அதிகமாகும்: ஆண்களின் கல்வியறிவு 83%, பெண்களின் கல்வியறிவு 80%. மக்கள் தொகையில் 6 வயதிற்கு உட்பட்டவர்கள் சுமார் 11% ஆவார்கள். இந்த நகரம் கடல் மட்டத்திலிருந்து சுமார் 5000 அடி உயரத்தில் அமைந்துள்ளது.  
: மடிக்கேரி ல் சுமார் 1525 மீட்டர் உயரத்தில் உள்ளது.  
- **குசால் நகர்**  
: இந்திய மக்கள் தொகை கணக்கெடுப்பு 2011ன் படி குசால் நகர் மக்கள் தொகை 26,487 ஆகும். இதில் ஆண்கள் 53%, பெண்கள் 47% ஆகும். குசால் நகரின் சராசரி கல்வியறிவு விகிதம் 78% ஆகும். இது தேசியச் சராசரியான 59.5% ஐ விட அதிகமாகும். ஆண்களின் கல்வியறிவானது 82%, பெண்களின் கல்வியறிவு 73% ஆகும். குசால் நகரில் சுமார் 12% மக்கள் 6 வயதுக்குட்பட்டவர்கள்.
: குசால் நகர் அமைவிடத்தில் சராசரியாக 831 உயரத்தில் அமைந்துள்ளது.
# புட்பகிரி (மலை)

## காலநிலை நிலை

இப்பகுதியில் பொதுவாகக் குளிர்ச்சியான ஈரமான காலநிலை நிலவும். உயர்ந்த நிலப்பரப்பில் காணப்படும் காலநிலை மாறுபாடுகள் அதிகமில்லாமல் காணப்படும். வருடத்தில் ஜூன் முதல் செப்டம்பர் வரை அதிக மழை பெய்யும். அக்டோபர் முதல் டிசம்பர் வரை இப்பகுதி முழுவதும் மூடுபனியால் போர்த்தப்பட்டுக் காணப்படும்.  
- மழைப்பொழிவு: குடகு மலையில் மழைப்பொழிவானது மிகுந்த வேறுபாட்டுடன் காணப்படும். மழையளவானது மேற்குப்பகுதியில் ஆண்டுக்கு 3500மிமீ ஆகவும், கிழக்கு பீடபூமிக்கு அருகில் ஆண்டுக்கு 1000மிமீ ஆக உள்ளது.
- வெப்பநிலை: நவம்பர் முதல் ஜனவரி வரை குளிர் மாதங்களாகவும்; பகல் நேர அதிகபட்ச வெப்பநிலை சராசரியாக 7 ° முதல் 20° சென்டிகிரேட் வரை இருக்கும். ஏப்ரல் மற்றும் மே மாதங்கள் வெப்பமான மாதங்களாக இருக்கின்றன. இந்த மாதங்களில் சராசரி வெப்பநிலை 29° சென்டிகிரேடாக இருக்கும். மெமெர்கரா மற்றும் விராஜ்பேட்டையின் வெப்பநிலை குசால் நகரை விடக் குறைவாக உள்ளது.
- தெரிநிலை: இந்த இடம் பெரும்பாலும் நல்ல தெரிநிலையைப் பெறுகிறது, இருப்பினும் மூடுபனி சில நேரங்களில் தெரிநிலையைக் கட்டுப்படுத்துகிறது.
# கெலிக்ஸ் நியுகுலா

**கெலிக்சு நியுகுலா** (*Helix nucula*) என்பது காற்றில் சுவாசிக்கும் நிலத்தில் வாழும் வயிற்றுக்காலி மெல்லுடலியாகும். இது கெலிசிடே குடும்பத்தினைச் சார்ந்தது. நத்தையிலார் ஈ. நியூபெர்ட்டின் கூற்றுப்படி, இந்த சிற்றினத்தினை வகைப்படுத்தல் மிகவும் சிக்கலானது. இந்தச் சிற்றினம் *கெலிக்சு பிகுலினா* சிற்றினத்துடன் ஒத்திருப்பதால் தவறுதலாக அடையாளம் காண வாய்ப்புள்ளது.
# கெலிக்ஸ் நியுகுலா

## பரவல்

*கெ. நியுகுலா* நில நத்தை முக்கியமாகத் துருக்கியின் தெற்கு மற்றும் மேற்கு கடற்கரைகள் மற்றும் கிரேக்கத்தின் ஏஜியன் தீவுகளுக்கு அருகிலுள்ள பகுதிகளில் வாழ்கிறது. இவை பெரும்பாலும் துருக்கி மற்றும் கிரேக்கப் பகுதிகளில் மட்டுமே காணப்படுவதாக அறியப்பட்டிருந்தாலும், கிரீட்டின் உள்ளூர் மொழியில் "*பார்பராசோஸ்* " அல்லது "*பெர்பரோஸ்* " என்று அழைக்கப்படுவதால் இவை *பார்பேரியாவிலிருந்து* (வட ஆபிரிக்கா) *வந்தவை* எனக் கூறலாம்.
# பிரபொங்சே பானுதெச்

**இளவரசர் பிரபொங்சே பானுதெச் பானுபந்த்** (Birabongse Bhanudej) (15 சூலை 191423 திசம்பர் 1985) இவர் சியாமின் (இப்போது தாய்லாந்து) இளவரசர் பீரா அல்லது நாம் டி கோர்ஸ் பி. பீரா என்றும் நன்கு அறியப்பட்டவர். சக்ரி வம்சத்தின் உறுப்பினரான இவர், மோட்டார் பந்தய ஓட்டுநராகவும், மாலுமியாகவும், விமான ஓட்டியாகவும் இருந்துள்ளார்.  
மசெராட்டி, கோர்டினி, கொனாட் அணிகளுக்கான பார்முலா 1, கிராண்ட் பிரிக்ஸ் போன்றப் பந்தயங்களில் இவர் போட்டியிட்டார். மலேசியாவின் அலெக்ஸ் யோங் 2001 இல் மினார்டியில் சேரும் வரை பார்முலா 1இல் போட்டியிட்ட ஒரே தென்கிழக்கு ஆசிய ஓட்டுநராகவும், 2019 ஆம் ஆண்டில் அலெக்சாண்டர் ஆல்பன் அறிமுகமாகும் வரை பார்முலா 1இல் போட்டியிடும் ஒரே தாய்லாந்தின் ஓட்டுனருமவார். இவர் நான்கு கோடைகால ஒலிம்பிக் போட்டிகளிலும், படகோட்டம் போட்டிகளில் பங்கேற்றார். மேலும் 1952 இல் தனது சொந்த இரட்டை எஞ்சின் மைல்ஸ் ஜெமினி விமானத்தில் இலண்டனிலிருந்து பேங்காக் சென்றார்.
# பிரபொங்சே பானுதெச்

## ஆரம்ப கால வாழ்க்கை

இவர், இளவரசர் பானுரங்சி சவாங்வோங்சே என்பவருக்கும், அவரது இரண்டாவது மனைவிக்கும் மகனாகப் பிறந்தார். இவரது தந்தைவழி தாத்தா மோங்குத் மன்னராவார். இவரைப்பற்றி ஹாலிவுட் திரைப்படங்களான *தி கிங் அண்ட் ஐ* என்பதிலும், அன்னா அன்ட் த கிங் ஆகியவற்றில் தளர்வாக சித்தரிக்கப்பட்டது. இவருக்கு நான்கு வயதாக இருந்தபோது இவரது தாயார் இறந்து போனார். 1927 ஆம் ஆண்டில் இங்கிலாந்தில் ஏடன் கல்லூரியில் கல்வியை முடிக்க இவர் ஐரோப்பாவிற்கு அனுப்பப்பட்டார். இவர் ஏடனில் இருக்கும்போது இவரது தந்தை இறந்துவிட்டார். இவர் தனது உறவினர் இளவரசர் சுலா சக்ரபோங்சேவின் பராமரிப்பில் வைக்கப்பட்டார். சுலா இறுதியில் இவரது சட்டப்பூர்வ பாதுகாவலரானார். 18 வயதில் ஏடனை விட்டு வெளியேறி, 1933 இன் ஆரம்பத்தில், இவர் இளவரசர் சூலாவுடன் லண்டனில் குடிபெயர்ந்தார். அதே நேரத்தில் இவர் தனது எதிர்காலத்தை முடிவு செய்தார்.  
கேம்பிரிச்சு திரித்துவக் கல்லூரியில் சேர இவர் பதிவு செய்திருந்தார். ஆனால் பள்ளியை விட்டு வெளியேறியதும் கேம்பிரிச்சுப் பல்கலைக்கழக நுழைவுத் தேர்வில் தேர்ச்சி பெறவில்லை. ஆரம்பத்தில், இளவரசர் சூலா இவருக்கு ஒரு ஆசிரியரை பணியமர்த்தி இவரை தேர்வுக்கு சிறப்பாக தயார்படுத்தினார். ஆனால் இவர் தனது மனதை மாற்றிக்கொண்டு பல்கலைக்கழகத்தில் சேருவதை விட சிற்பம் கற்க விரும்பினார். இளவரசர் சூலா முன்னணி சிற்பி சார்லஸ் வீலர் என்பவரை அணுகினார். வீலர் இவரை தனது மாணவராக சேர்த்துக் கொண்டார். இவர் ஒரு சிற்பியாக சில திறமைகளைக் காட்டினாலும், வீலரின் கருத்தில் இவர் வரையக் கற்றுக் கொள்ள வேண்டியிருந்தது. ஆகவே 1934 இலையுதிர்காலத்தில் இவர் பியாம் ஷா கலைப்பள்ளியில் சேர்ந்தார். அங்கும் இவர் நீண்ட காலம் இருக்கவில்லை. ஆனால் அங்கு இவர் சக மாணவி செரில் ஹெய்காக் என்பவரின் நட்பைப் பெற்றார். சில வாரங்களுக்குப் பிறகு இவர் அவரை ஆர்வத்துடன் சந்திக்கத் தொடங்கினார். இருப்பினும், இளவரசர் சூலாவும், இவரது பெற்றோர் இருவரும் இவர்களின் உறவுக்கு கடுமையான வரம்புகளை விதித்தனர். மேலும் 1938 வரை இவர்கள் திருமணம் செய்து கொள்ள முடியவில்லை.
# பிரபொங்சே பானுதெச்

## ஆட்டோ பந்தயம்

இவர் முதன்முதலில் தனது உறவினர் இளவரசர் சூலாவின் அணியான *வைட் மவுஸ்* ரேசிங்குடன் 1935 இல் ப்ரூக்லேண்ட்ஸில் ரிலே இம்பை ஓட்டினார். இந்தக் காரில் இவர் சியாமின் தேசிய மோட்டார் பந்தய வண்ணங்களான மஞ்சள் நிறத்துடன் வெளிர் நீலத்தை வரைந்தார். பின்னர் இவர் ஜெனீவா, சுவிட்சர்லாந்து, பிரான்சின் தெற்கு போன்ற இடங்களில் வசித்து வந்தார்.  
பின்னர் 1935 ஆம் ஆண்டில், இளவரசர் சூலா இவருக்கு புதிய ERA வொய்யூட்டெட் ரேசிங் கார்களில் ஒன்றான R2B ஐ வழங்கினார், இது *ரோமுலஸ்* என்று செல்லப்பெயர் பெற்றது. பழுதுபார்ப்புகளை நிறுத்த வேண்டியிருந்த போதிலும், ரோமுலஸில் தனது முதல் பந்தயத்தில் பீரா இரண்டாவது இடத்தைப் பிடித்தார். சீசனின் மீதமுள்ள பந்தயங்களில் பீரா தொடர்ந்து அதிக சக்திவாய்ந்த கிராண்ட் பிரிக்ஸ் வாகனங்களில் இடம்பிடித்தது, மற்றொரு இரண்டாவது இடமும், டோனிங்டன் கிராண்ட் பிரிக்ஸில் ஐந்தாவது இடமும் பிடித்தது.
# பிரபொங்சே பானுதெச்

## படகோட்டம்

இவர் 1956 மெல்பேர்ண் ஒலிம்பிக், 1960 உரோம் ஒலிம்பிக், 1964 தோக்கியோ ஒலிம்பிக், 1972 மியூனிக் ஒலிம்பிக் போன்றவற்றில் படகோட்டப் போட்டிகளில் கலந்து கொண்டார். 1960 விளையாட்டுகளில் அவர் மற்றொரு முன்னாள் ஃபார்முலா 1வீரரான ராபர்டோ மியர்ஸுக்கு எதிராகப் போட்டியிட்டு பத்தொன்பதாம் இடத்தில் இருந்தார்.
# பிரபொங்சே பானுதெச்

## இறப்பு

இவர் 1985 திசம்பர் 23 அன்று லண்டனில் உள்ள பரோன்ஸ் கோர்ட் சுரங்க இரயில் நிலையத்தில் மாரடைப்பு ஏற்பட்டு இறந்தார். ஆனால் இவரைப் பற்றிய எந்த அடையாளமும் இல்லாததால், இவரது உடலை ஆரம்பத்தில் அடையாளம் காண முடியவில்லை. ஒரு கையால் எழுதப்பட்ட குறிப்பு ஒன்று இவரது சட்டைப் பையில் பெருநகர காவல்துறையினரால் கண்டுபிடிக்கப்பட்டது. மேலும், லண்டன் பல்கலைக்கழகத்தில் பகுப்பாய்வுக்காக அனுப்பப்பட்டது. அங்கு அது தாய் மொழியில் எழுதப்பட்டதாகக் கண்டுபிடிக்கப்பட்டு இவரது இறப்புப் பற்றிய தகவல் தாய் தூதரகத்திற்கு அறிவிக்கப்பட்டது. இவரது முக்கியத்துவத்தை உணர்ந்தது. விம்பிள்டன் உள்ள புத்தபாடிபா புத்தக் கோவிலில் ஒரு தாய் இறுதிச் சடங்கு நடைபெற்றது. பின்னர் இவர் தாய், பௌத்த பாரம்பரியம் மற்றும் பழக்கவழக்கங்களின்படி தகனம் செய்யப்பட்டார்.
# பிரபொங்சே பானுதெச்

## பிற கௌரவங்கள்

தாய்லாந்தின் பட்டாயாவுக்கு வெளியே அமைந்துள்ள பீரா சர்க்யூட்டுக்கு இவரது பெயரிடப்பட்டது.  
2016 ஆம் ஆண்டில், இயக்கி மற்றும் இயந்திரத்தின் ஒப்பீட்டு செல்வாக்கை மதிப்பிடும் கணித மாதிரி ஆய்வைப் பற்றிய ஒரு கல்விக் கட்டுரையில், இவர் எல்லா காலத்திலும் நாற்பத்தி மூன்றாவது சிறந்த பார்முலா 1 ஓட்டுனராக இடம்பிடித்தார்.
# பூமலை

**பூமலை** (மலையாளம் : *പൂമല*) என்பது தென்னிந்தியாவின், கேரளத்தின், திரிசூர் மாவட்டத்தில் உள்ள ஒரு கிராமமாகும். இது &nbsp;திருச்சூர் நகரத்திலிருந்து 11 கி.மீ. தொலைவில் உள்ளது.
# பூமலை

## சொற்பிறப்பியல்

பூமலை என்ற பெயர் பூவம் மரத்திலிருந்து வந்தது (பூக்க மரம்), இது ஒரு காலத்தில் இங்கு ஏராளமாக இருந்தது. இங்கு வாழ்பவர்கள் இந்த பெயரானது 'பூவன் பழம்' ( வாழைப்பழ வகை) என்பதிலிருந்து வந்தது என்றும் குறிப்பிடுகின்றனர். இந்த வாழை இங்கு பெருமளவில் வளர்க்கப்பட்டதாம்.
# பூமலை

## விளக்கம்

நடு திருவிதாங்கூரிலிருந்து வந்த கிறிஸ்தவ குடியேறிகள் இப்பகுதியில் குடியேறும் வரை பூமலை பொதுவாக ஒரு காடாக இருந்தது. இது இந்தியாவின் பிரபலமான சுற்றுலா மலை வழிடங்களில் ஒன்றாகும். இங்கு பயணிகளை ஈர்க்கும் பகுதிளில் *முனியறை*யும்( துறவி ஒருவர் தியானித்த குகை) அடங்கும். பூமலைவின் தெற்குப் பகுதியில் உள்ள சிறிய அணை உள்ளது துவக்கத்தில் நீர்ப்பாசன நோக்கங்களுக்காக மட்டுமே இது கட்டப்பட்டது, பின்னர் சிறு நீர்ப்பாசனத் துறையால் நிர்வகிக்கப்பட்டது. இன்று, இது வளர்ந்து வரும் சுற்றுலாத் தலமாகவும் உள்ளது, ஏனெனில் திரிசூரின் மாவட்ட சுற்றுலா மேம்பாட்டுக் குழு (டி.டி.பி.சி) அணையின் சுற்றுப்புறங்களை அழகுபடுத்துவதற்காக 2008 இன் துவக்கத்தில் 50 லட்சம் மதிப்பிலான திட்டங்களை மேற்கொண்டது. பூமலை அணையை ஒரு சுற்றுலா மையமாக அதிகாரப்பூர்வமாக உள்துறை அமைச்சர் கொடியேரி பாலகிருஷ்ணன் 21 மார்ச் 2010 அன்று அறிவித்தார். இந்த அணை கடல் மட்டத்திலிருந்து 94.50 மீட்டர் உயரத்தில் அமைந்துள்ளது. அதன் வடக்கே மற்றொரு அணையான, பத்தழகுண்டு உள்ளது, இது தற்போது நீர்ப்பாசனத்திற்காக மட்டுமே பயன்பட்டுவருகிறது. இங்கு பரம்பாயி, பூமலை, சோட்டுபாறை என்னும் சில கிராமங்கள் உள்ளன. இப்போது இந்த கிராமங்கள் எல்லாம் பூமலை என்று ஒன்றாக அழைக்கப்படுகின்றன. பூமலையிலும், இதைச் சுற்றியுள்ள முக்கிய சுற்றுலா தலங்களாக செப்பாரா குகைகள், பத்தழகுண்டு அணை, பம்பூரம்பாபாறை போன்றவை ஆகும். பூமலையில் இரண்டு பள்ளிகள் மற்றும் ஒரு பொறியியல் கல்லூரி உள்ளது.  
பூமலை பெஸ்ட் என்பது ஆண்டுதோறும் இங்கு நடத்தப்படும் ஒரு நிகழ்வாகும். இது மாவட்டம் மற்றும் சுற்றியுள்ள சுற்றுலாப் பயணிகளை ஈர்க்கிறது. இந்த நிகழ்வில் உணவு, பொழுதுபோக்கு போன்ற பலவற்றோடு சுமார் ஒரு வாரம் நீடிக்கும்.
# ஊரகம் மலை

**ஊரகம் மலை** (மலையாளம் : ഊരകം മല) என்பது இந்தியாவின், கேரளத்தின், மலப்புறத்துக்கு அருகே உள்ள ஒரு மலை ஆகும். இது நெடியிருப்பு மற்றும் கண்ணமங்கலம் கிராமங்களின் எல்லையில் உள்ள ஊரகம் என்ற கிராமத்தில் உள்ளது. இந்த மலையை வேங்கரா மற்றும் பனக்காடு இடையேயான மலப்புறம் - பரப்பநங்காடி மாநில நெடுஞ்சாலையிலிருந்து காணலாம். இந்த நெடுஞ்சாலையிலிருந்து மலையின் உச்சி 6 கி.மீ தொலைவில் உள்ளது. மலையின் உச்சியில் ஒரு சமண கோயில் உள்ளது. இது சுமார் 2000 ஆண்டுகள் பழமையானது எனப்படுகிறது.
# வாகுவராய்

**வாகவுர்ராய்** அல்லது **வாகுவராய்** (*Vagavurrai* அல்லது *Vaguvarrai*) என்பது இந்தியாவின் கேரளத்தின் இடுக்கி மாவட்டத்தில் உள்ள ஒரு கிராமமாகும். இது மூணாருக்கு வடக்கே 24 கிலோமீட்டர் தொலைவிலும், மாநில. நெடுஞ்சாலை எண் 17 இல் மறையூரிலிருந்து 18 கிலோமீட்டர் தொலைவிலும் உள்ளளது. இச்சாலை மூணாரைத்தை தமிழ்நாட்டின் உடுமலைப்பேட்டையுடன் இணைக்கிறது. புவியியல் ரீதியாக, இது மூணாரிலிருந்து சுமார் 25 கி.மீ., தொலைவில் அமைந்துள்ளது. மேலும் இதன் ஒருபுறம் மாட்டுப்பட்டி அணையும், மறுபுறம் தென்னிந்தியாவின் மிக உயரமான சிகரமுமான ஆனைமுடியும் அமைந்துள்ளன. முணார் - டாப் ஸ்டேஷன் சாலை வழியாகவும் இதை அடையலாம். இந்த பகுதி முழுவதும் தாவரங்களும், விலங்கினங்களும் உள்ளன. கவர்ச்சிமிக்க மலர் தாவரமான ரோடோடென்ட்ரான்கள் வாகுவராய் மற்றும் குண்டுமலையின் சில பகுதிகளில் காணப்படுகின்றன, மேலும் வாகவுரையில் குறிஞ்சியை அதிகம் பார்க்கலாம். இப்பகுதியில் யானை, காட்டெருது, சருகுமான், கடமான், முள்ளம்பன்றி போன்ற ஏராளமான வனவிலங்குகளுக்கும் பெயர் பெற்றது.
# வாகுவராய்

## பெயராய்வு

வாகவுர்ராய் என்ற இதன் பெயரானது **வாகா** (பொதுவாக மலேரியா மலர் என்று அழைக்கப்படுகிறது) என்பதிலிருந்து உருவானது
# சலிம் அலி பறவைகள் சரணாலயம்

:*சலீம் அலியின் பெயரில் அமைந்த இன்னொரு சரணாலயத்தைப் பற்றி அறிய தட்டெக்காடு பறவைகள் சரணாலயம் என்ற கட்டுரையைப் பார்க்கவும்.*  
**சலீம் அலி பறவைகள் சரணாலயம்** (**Salim Ali Bird Sanctuary)** என்பது சதுப்புநில பரப்பில் காணப்படும் பறவைகள் சரணாலயமாகும். இது இந்தியாவின் கோவா மாநிலத்தில் மண்டோவி ஆற்றின் குறுக்கே சோரோ தீவின் மேற்கு முனையில் அமைந்துள்ளது. இந்த சரணாலயத்திற்குப் புகழ்பெற்ற இந்திய பறவையியலாளர் சலீம் அலி பெயரிடப்பட்டது.  
இந்த சரணாலயம் மற்றும் தீவினை ரிபாண்டருக்கும் சோரோவிற்கும் இடையே இயங்கும் படகு சேவையினைப் பயன்படுத்தி அடையலாம். . இங்கு *ரைசோபோரா முக்ரோனாட்டா*, *அவிசென்னியா அஃபிசினாலிஸ* உள்ளிட்ட பிற சிற்றினங்களுக்கிடையே அமைக்கப்பட்ட நடைபாதை வழியாக சரணாலயத்திற்குள் சென்றுவரலாம்*.*
# சலிம் அலி பறவைகள் சரணாலயம்

## விளக்கம்

இந்த சரணாலயமானது . பரப்பில் அலையாத்திக் காடுகள் சூழ அமைந்துள்ளது .
# சலிம் அலி பறவைகள் சரணாலயம்

## தாவரங்களும் விலங்குகளும்

இந்தச் சரணாலயத்தில் பல வகையான பறவைகள் இருப்பது பதிவு செய்யப்பட்டுள்ளன. பொதுவான காணப்படும் பறவை இனங்களாக, சிறிய பச்சைக் கொக்கு மற்றும் மேற்கு காரை கொக்கு அடங்கும். பதிவுசெய்யப்பட்ட பிற பறவைகள் பட்டியலில் சிறிய குருகு, கருங்குருகு, சிவப்பு கணு, கோரை உள்ளான் மற்றும் கோணமூக்கு உள்ளான் (நிலையற்ற மணல் கரைகளில்) ஆகியவை அடங்கும். இந்த சரணாலயம் மண்ஸ்கிப்பர்கள், ஃபிட்லர் நண்டுகள் மற்றும் பிற சதுப்புநில உயிரினங்களின் வாழ்விடமாக உள்ளது. *டெலியோடானாய்ஸ் இண்டியானிஸ்* என்ற கிறஸ்டேசியன் இந்த சரணாலயத்திலிருந்து சேகரிக்கப்பட்டதன் அடிப்படையில் விவரிக்கப்பட்டுள்ளது.
# மாபூசா ஆறு

**மாபூசா நதி** ( **ரியோ டி மாபூசா **=Mapusa River) இந்தியாவின் கோவாவில் உள்ள மாண்டோவி நதியின் துணை நதியாகும். இந்த நதி டுமசெம் மற்றும் அம்தேன் காடுகளிலிருந்து உருவாகிறது. பென்ஹா டி பிரான்சில் உள்ள மண்டோவி ஆற்றில் கலப்பதற்கு முன்னர் கிழக்கு நோக்கி பாய்ந்து பின்னர் தெற்கு நோக்கிச் செல்கிறது. மாபூசா நதி கோர்ஜூமை பிரதான நிலப்பகுதியான ஆல்டோனாவிலிருந்து பிரிக்கின்றது.  
இந்த நதி பண்டைய காலங்கத்தில் விவசாய பொருட்களையும் மசாலாப் பொருட்களையும் எடுத்துச் செல்ல பிரபலமான நீர்வழிப் பாதையாகப் பயன்படுத்தப்பட்டது. இந்த ஆற்றின் கரையில் அமைந்துள்ள மிகப்பெரிய நகரம் மாபூசா நகரம் ஆகும்.
# யானைக் கட்டிடம்

**யானை கட்டிடம்** அல்லது **சாங் கட்டிடம்** ( **Elephant Building;** ) என்பது தாய்லாந்தின் பாங்காக்கில் பஹோலியோதின் சாலை மற்றும் ராட்சாடாபிசெக் சாலையில் உள்ள உயரமான கட்டிடம் ஆகும். இது வடக்கு பாங்காக் வணிக மாவட்டம் மற்றும் சதுசக் மாவட்டத்தில் அமைந்துள்ளது. இந்த கட்டிடம் யானை<nowiki/>போல இருப்பதால் இப்பெயர் பெற்றது. பாங்காக்கில் நன்கு அறியப்பட்ட கட்டிடங்களில் இதுவும் ஒன்றாகும். இக்கட்டிடம் டாக்டர் அருண் சாய்சாரி மற்றும் கட்டிடக் கலைஞர் ஓங்-ஆர்ட் சத்ரபந்து ( ; RTGS :ஆங்-அட் சத்ரபான்) ஆகியோரின் கூட்டு முயற்சியில் கட்டப்பட்ட இந்த கட்டிடத்தில் 32 தளங்களைக் கொண்டுள்ளது, இந்த கட்டிடத்தின் உயரம் 102 மீட்டர் (335) ஆகும். இந்தக் கட்டிடம் 1997ஆம் ஆண்டு கட்டிமுடிக்கப்பட்டது. 2011ஆம் ஆண்டு பிப்ரவரி மாதம் சி.என்.என்.கோவால் "20 உலக வானளாவிய கட்டிடங்களின் வரிசையில் [sic]" நான்காவது இடத்தை யானைக் கட்டிடம் பிடித்தது.  
யானை கட்டிடம் ஏழு பகுதிகளைக் கொண்டுள்ளது: அவையாவன:  
- டவர் ஏ (அலுவலகங்கள்)
- டவர் பி (அலுவலகங்கள்)
- டவர் சி (குடியிருப்பு)
- மேல் மாடி (குடியிருப்பு அறைகள்)
- பொழுதுபோக்கு மைதானம் (நீச்சல் குளம், தோட்டங்கள்)
- வணிக வளாகம், வங்கி, தபால் அலுவலகம்
- கேரேஜ்
# யானைக் கட்டிடம்

## அருகில்

மேஜர் சினிப்ளெக்ஸ் ராட்சாயோதின் இக்கட்டிடத்திற்கு எதிரே உள்ளது. இச்சாலையில்டெஸ்கோ தாமரை மற்றும் சென்ட்ரல் பிளாசா லார்ட்பிராவ் உள்ளது .
# யானைக் கட்டிடம்

## போக்குவரத்து

- பி.டி.எஸ் ஸ்கைட்ரெய்ன் - பஹோனோதின் 24 நிலையம்
# தக்கல மதுசூதன ரெட்டி

**தக்கல மதுசூதன ரெட்டி** (, பிறப்பு: 14 ஜனவரி 1946) ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2004 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். இவர் 14ஆவது மக்களவையின் உறுப்பினராக இருந்துள்ளார் .
# சமுத்ரால வேணுகோபாலாச்சாரி

**சமுத்ரால வேணுகோபாலாச்சாரி** (, பிறப்பு: 10 மே 1959) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கு தேசம் கட்சியைச் சேர்ந்தவர். 1996 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி சார்பாகத் தேர்ந்தெடுக்கப்பட்டார். இவர் 11ஆவது மக்களவையின் உறுப்பினராக இருந்துள்ளார்
# கோனசு போட்டிகசு

***கோனசு போட்டிகசு*** (*Conus boeticus*) என்பது கூம்பு நத்தையாகும். இது கடல் நத்தையில் வயிற்றுக்காலி மெல்லுடலியில் கோனிடே குடும்பத்தினைச் சார்ந்ததாகும்**.**  
*கோனசு* பேரினத்தின் பிற சிற்றினங்கள் போல இந்த நத்தைகளும் பிற உயிரிகளைக் கொன்று தின்னக்கூடியவை. விசத்தன்மை வாய்ந்த இவை மதர்களை "கொட்டும்" திறன் கொண்டவை; எனவே உயிருள்ள நத்தைகளைக் கையாளும்போது கவனமாகக் கையாளவேண்டும்.
# கோனசு போட்டிகசு

## விளக்கம்

இதனுடைய ஓட்டின் அளவு 15-40&nbsp;மிமீ வரை இருக்கலாம். உடல் சுழல் துகள்களுடன், வரிகளுடன் அடித்தளத்தை நோக்கிக் காணப்படும். வெண்மையான ஓட்டானது கசுகொட்டை அல்லது சாக்லேட் பளிங்குடன், சுழல் புள்ளிகளுடன் காணப்படும்.
# கோனசு போட்டிகசு

## பரவல்

இந்த இனம் இந்தியப் பெருங்கடலுக்கு அப்பால் மொசாம்பிக், சீசெல்சு மற்றும் மஸ்கரீன் பகுதியிலும், பசிபிக் கடலுக்கு அப்பால் ஜப்பான், இந்தோனேசியா, பிஜி மற்றும் ஆஸ்திரேலியா பகுதிகளில் காணப்படும்.
# அல்லோல இந்திரகரண் ரெட்டி

**அல்லோல இந்திரகரண் ரெட்டி** (, பிறப்பு: 16 பிப்ரவரி 1949) ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 1991 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கு தேசம் கட்சி கட்சி சார்பாகத் தேர்ந்தெடுக்கப்பட்டார். தற்போது 11ஆவது மக்களவையின் உறுப்பினராக உள்ளார்
# க/பெ ரணசிங்கம்

***க/பெ ரணசிங்கம்*** (Ka Pae Ranasingam)) 2020 ஆம் ஆண்டு இந்திய தமிழ் மொழி அரசியல் நாடகப் படமாகும். இப்படத்தில் விஜய் சேதுபதி, ஐஸ்வர்யா ராஜேஷ் ஆகியோர் முக்கிய வேடங்களில் நடிக்கின்றனர். படம் திரையரங்கில் வெளியிட திட்டமிடப்பட்டிருந்தது, ஆனால் கோவிட்-19 பெருந்தொற்று காரணமாக காட்சிக்கு காசு தளத்தில் வெளியிடப்பட்டது.
# க/பெ ரணசிங்கம்

## நடிகர்கள்

- ரணசிங்கமாக விஜய் சேதுபதி
- அரியநாச்சியாக ஐஸ்வர்யா ராஜேஷ்
- கலெக்டராக ரங்கராஜ் பாண்டே
- முனிஷ்காந்த்
- வேலா ராமமூர்த்தி
- டி.சிவா
- அரசியல்வாதியாக நமோ நாராயணா
- ஜூனியர் பாலையா
- நீதிபதியாக மோகன் ராமன் மற்றும் லட்சுமி ராமகிருஷ்ணன்
- அரசாங்க அதிகாரியாக அபிசேக் சங்கர்
- பூ ராம்
- ரணசிங்கத்தின் சகோதரியாக பவானி ஸ்ரே
- குன்சேகர் "சேகர்" ஆக அருண்ராஜா காமராஜ்
- சரவண சக்தி
# க/பெ ரணசிங்கம்

## தயாரிப்பு

இப்படம் ஐஸ்வர்யா ராஜேஷ் முக்கியக் கதாபாத்திரத்தில் நடிப்பதாக தயாரிப்பு தொடங்கப்பட்டது, இது ஒரு குறுகு நீள் படிவ நிதித்திட்டமிடலில் தயாரிக்கப்பட உத்தேசிக்கப்பட்டது. இருப்பினும், விஜய் சேதுபதியை திரைப்படத்தில் சேர்த்ததன் மூலம், படத்தின் வீச்சு அதிகரித்தது. படத்தில் ஐஸ்வர்யா ராஜேசும், விஜய் சேதுபதியும் இணையராக நடிக்கின்றனர். இந்த படம் சூன் 2019 இல் தொடங்கப்பட்டது மற்றும் 2019 இன் பிற்பகுதியில் படப்பிடிப்பு முடிந்தது. சேதுபதியின் பாத்திரம் சுமார் நாற்பது நிமிடங்கள் இருக்கும் ஒரு பெண் கதாபாத்திரத்தை மையமாகக் கொண்ட திரைப்படம் ஆகும். இப்படத்தின் படப்பிடிப்பு சுமார் நாற்பத்தைந்து நாட்கள் இராமநாதபுரத்தில் நடந்தது.
# க/பெ ரணசிங்கம்

## ஒலிப்பதிவு

இத்திரைப்படத்தின் பாடல்கள் வைரமுத்துவால் எழுதப்பட்டு ஜிப்ரானால் இசையமைக்கப்பட்டுள்ளது.
# க/பெ ரணசிங்கம்

## வெளியீடு

*க /பெ* *ரணசிங்கம்* 2020 அக்டோபர் 2 ஆம் தேதி ஜீ *ப்ளெக்சில் காலி பீலியுடன்* ஒரு காட்சிக்கு ஒரு கட்டணம் என்ற அடிப்படையில் பார்வை தளத்தில் வெளியிடப்பட்டது. இப்படம் டிரைவ்-இன் திரையரங்குகளிலும் வெளியிடப்பட்டது.
# க/பெ ரணசிங்கம்

## வெளியீடு

### வரவேற்பு

*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் மூன்று மதிப்பீட்டைக் கொடுத்தது, மேலும் "அரியநாச்சியின் நீதிக்கான தேடலானது நீண்ட மற்றும் சோர்வையளிக்கும் ஒன்றாகும் என்பதை நாங்கள் புரிந்து கொள்கிறோம், ஆனால் இயக்குநர் பி.விருமண்டி இதை விரைவாக விவரிக்க ஒரு வழியைக் கண்டுபிடித்திருக்க வேண்டும் என்று நாங்கள் விரும்புகிறோம்" என்று குறிப்பிட்டுள்ளது. *இந்துஸ்தான் டைம்ஸ்* , "படம் முடிவையெட்டி அதன் கருத்தைக் கூறும் நேரத்தில், நீங்கள் அதன் நோக்கத்தை பாராட்ட விரும்பும் அளவுக்கு, அது முடிவடைந்து விட்டது என்று நீங்கள் மகிழ்ச்சியும் அடைவீர்கள். ஒரு முக்கியமான படம் எது என்பதில் குறைவான நீளம் முக்கியப் பங்காற்றுகிறது" என்று கூறியுள்ளது.
# சாகிர் அலி (பாரிஸ்டர்)

**சாகிர் அலி பாரிஸ்டர்** *(Shakir Ali)* ( 1879 ஆம் ஆண்டு ஜூன் 7 - 1962 ஆம் ஆண்டு டிசம்பர் 26) ஓர் இந்திய வழக்கறிஞரும், அரசியல்வாதியும் ஆவார்.
# சாகிர் அலி (பாரிஸ்டர்)

## ஆரம்பகால வாழ்க்கை

சாகிர் பிரித்தானிய ஆட்சியின் கீழ் இருந்த இந்தியா<nowiki/>வின் லக்னோவின் 20 மைல்கள் தொலையில் உள்ள ஒரு சிறு கிராமத்தில் பிறந்தார். இவரது மூதாதையர்கள் முகலாய ஆட்சியின் போது குவாசியாக செயல்பட்டனர்.  
சாகிர் தனது ஆரம்பக் கல்வியை எம்.ஏ.ஓ அலிகரில் (இப்போது அலிகார் முஸ்லிம் பல்கலைக்கழகம்) முடித்தார். இவர் 1905 ஆம் ஆண்டில் லிங்கனின் விடுதியில் சட்டத்தில் பட்டம் படிக்க (லிங்கன் விடுதியின் நூலக பதிவுகள் படி) இங்கிலாந்து சென்றார். 1908 ஆம் ஆண்டில் பட்டம் பெற்று மீண்டும் இந்தியா வந்தார்.
# சாகிர் அலி (பாரிஸ்டர்)

## பங்களிப்பு

பின்னர் இவர் பள்ளிகளின் ஆய்வாளராக நியமிக்கப்பட்டார். ஆனால் சிறிது காலம் கழித்து இவர் தனது சொந்த சட்ட நடைமுறைக்கு செல்ல விரும்பினார். இவர் இந்த பதவியை ராஜினாமா செய்து கோரக்பூரில் ஒரு சட்ட பேரறிஞராக பயிற்சி செய்யத் தொடங்கினார். இவர் இந்தியாவின் நன்கு அறியப்பட்ட குற்றவியல் வழக்கறிஞர்களில் ஒருவராக இருந்தார். மீரட் சதி வழக்கு, டெல்லி செங்கோட்டையில் நடைபெற்ற ஐ.என்.ஏ வழக்குகள், கக்கோரி இரயில் கொள்ளை மற்றும் செளரி சௌரா தீ விபத்து வழக்கு போன்ற மிக முக்கியமான மற்றும் குறிப்பிடத்தக்க சில வழக்குகளில் இவர் ஆஜராகியுள்ளார்.